ઘણાં ખેડૂતોને વરસાદના અભાવે તેમજ સુકારા જેવા રોગના કારણે કપાસનો પાક નિષ્ફળ જતા ખર્ચ જેટલું પણ ઉત્પાદન ખરીફ સીઝનમાં મેળવી શક્યા નથી. ત્યારે રહયા સહયા કપાસના પાકની વીણી શરૂ થઈ હોવાં છતાં સરકાર દ્રારા ટેકાના ભાવે ખરીદીની જાહેરાત ન કરાતા જગતનો તાત મૂંઝાયો છે.તો બીજી તરફ જરૂરિયાત વાળા ખેડુતો ખેતી ખર્ચને પહોચી વળવા માર્કેટયાર્ડોમાં કપાસ વેચી ખરીફ સીઝનનાં ખેતીના આંકડા સરભર કરવા મથી રહ્યાં છે.આ અંગે કપાસ પકવતા બાયડનાં ખેડૂત કાર્તિકભાઈ પટેલે જણાવ્યું હતું કે ચાલુ વર્ષે સરકાર દ્રારા ટેકાનાં ભાવે મગફળીની ખરીદી કરવાની જાહેરાત કરી.પરંતુ હજુ સુધી કપાસની ટેકાના ભાવે ખરીદી અંગે કોઈ નિર્ણય લેવાયો નથી.ટેકાના ભાવે ખરીદીમાં વિલંબ થાય તો ખેડૂતોને મોટો ફટકો પડી શકે તેમ છે.